Document ID: 32007R0671

UREDBA SVETA (ES) št. 671/2007
z dne 11. junija 2007
o spremembi Uredbe (ES) št. 1868/94 o vzpostavitvi sistema kvot v zvezi s proizvodnjo krompirjevega škroba
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 37 Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Priloga k Uredbi Sveta (ES) št. 1868/94 (2) določa kvote krompirjevega škroba za države članice proizvajalke za tržni leti 2005/2006 in 2006/2007.
(2)
V skladu s členom 3(2) Uredbe (ES) št. 1868/94 temelji razdelitev kvote v Skupnosti na poročilu Komisije Svetu. V skladu s poročilom, predloženim Svetu, je treba pri analizi razvoja na trgu škroba upoštevati nedavno reformo skupne ureditve trga v sektorju sladkorja. Reforma sladkorja se bo v celoti uporabljala postopno v prehodnem obdobju; dokler pa se ne pokažejo začetni učinki te reforme na sektor krompirjevega škroba, bi bilo treba kvote za tržno leto 2006/2007 ohraniti še dve leti.
(3)
Države članice proizvajalke bi morale razdeliti kvote za obdobje dveh let med vse proizvajalce krompirjevega škroba na podlagi kvot za tržno leto 2006/2007.
(4)
Količine, ki jih uporabijo proizvajalci škroba in presegajo razpoložljive podkvote za tržno leto 2006/2007, bi bilo treba odšteti v tržnem letu 2007/2008 v skladu s členom 6(2) Uredbe (ES) št. 1868/94.
(5)
Uredbo (ES) št. 1868/94 bi bilo zato treba ustrezno spremeniti -
SPREJEL NASLEDNJO UREDBO:
Člen 1
Uredba (ES) št. 1868/94 se spremeni:
1.
Člena 2 in 3 se nadomestita z naslednjim:
„Člen 2
1. Državam članicam proizvajalkam krompirjevega škroba se dodelijo kvote za tržni leti 2007/2008 in 2008/2009 v skladu s Prilogo.
2. Ob upoštevanju drugega pododstavka vsaka država članica proizvajalka iz Priloge razdeli dodeljeno kvoto proizvajalcem škroba za uporabo v tržnih letih 2007/2008 in 2008/2009 na podlagi podkvot, ki so na voljo za vsakega proizvajalca škroba v tržnem letu 2006/2007.
Podkvote, ki so na voljo za vsakega proizvajalca škroba za tržno leto 2007/2008, se prilagodijo, tako da se v skladu s členom 6(2) upošteva vsaka uporabljena količina, ki je med tržnim letom 2006/2007 presegla kvoto.
Člen 3
Komisija najkasneje do 1. januarja 2009 Svetu predloži poročilo o delovanju sistema kvot v Skupnosti skupaj z ustreznimi predlogi. To poročilo upošteva razvoj trgov krompirjevega in žitnega škroba.“
2.
Priloga se nadomesti z besedilom v Prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. julija 2007.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 11. junija 2007

Labels: 17
6